Projekti lääkehuollon uudelleen organisoimiseksi  

Asettaminen
	
	Sosiaali- ja terveysministeriö on tänään tekemällään päätöksellä asettanut projektin lääkehuollon uudelleen organisoimiseksi. 	

Toimikausi
	
	10.9.2008 – 31.12.2009
Uusi lääkealan keskus aloittaa toimintansa syksyllä 2009.	

Tausta
	
	Lääkehoidot ovat olennainen osa terveydenhuollon palvelujärjestelmää ja nykyaikaista terveydenhuoltoa. Lääkehoitojen ja lääketurvallisuuden merkitys kasvaa edelleen. Sosiaali- ja terveyspolitiikan strategiat 2015 linjausten mukaan lääkehoitojen kustannustehokkuutta parannetaan, lääkehuollon toimivuus ja korkea taso turvataan koko maassa sekä  huolehditaan  kansalaisten ja yhteiskunnan lääkekustannusten kohtuullisuudesta. 

Lääkehuollon keskushallinnon uudistus pohjautuu kansallisessa lääkestrategiassa määriteltyihin tavoitteisiin. Kansallisen lääkestrategian tavoitteena on varmistaa lääkejakelun edellytykset ja lääkkeiden hyvä saatavuus koko maassa sekä varmistaa lääketurvallisuuden korkea taso. Tavoitteena on edistää lääkkeiden rationaalista käyttöä, huolehtia yhteiskunnan ja kansalaisten lääkekustannusten kohtuullisuudesta, lisätä kansalaisten ja terveydenhuollon ammattilaisten lääketiedon määrää ja laatua sekä edistää lääketutkimusta. Lisäksi kansallisen lääkestrategian tavoitteena on vaikuttaa Suomen etujen mukaisesti EU:n lääkepolitiikkaan. 

Lääkehuollon organisointi on Suomessa hajanaista ja lääkeasioita on hoidettu useassa viranomaisessa. Ministeriön alaisista laitoksista lääkehuollon ohjaukseen, kehittämiseen ja valvontaan liittyviä tehtäviä on Lääkelaitoksella, Kansanterveyslaitoksella, Stakesilla, Sosiaali- ja terveydenhuollon tuotevalvontakeskuksella, Terveydenhuollon oikeusturvakeskuksella ja Lääkehoidon kehittämiskeskuksella (Rohto). Lisäksi lääkehuoltoon liittyviä tehtäviä on Kelalla ja Lääkkeiden hintalautakunnalla (Hila).

Sosiaali- ja terveysministeri Liisa Hyssälä on linjannut lääkehuollon uudelleen organisoinnin pääpiirteet. Lääkehuoltoon liittyviä tehtäviä keskitetään uuteen lääkealan keskukseen. Lupa- ja valvontatehtäviä siirretään vuonna 2009 aloittavaan sosiaali- ja terveysalan lupa- ja valvontaviranomaiseen. Uudistuksen taustalla on selvityshenkilö Jussi Huttusen 31.5.2008 luovuttama raportti lääkehuollon keskushallinnon kehittämisestä. Lääkehuollon organisointi on käsitelty sosiaalipoliittisessa ministerityöryhmässä.

	
Tavoitteet	
	
Lääkehuollon tehtävät organisoidaan uudelleen perustamalla uusi lääkealan keskus, jonne keskitetään lääkealan osaaminen, joka on nyt hajallaan eri laitoksissa. Lääkealan keskuksesta on tarkoitus luoda uudentyyppinen yksikkö, joka keskittyy kehittämiseen ja tutkimukseen. Uudelleen organisointi käsittää keskeisesti Lääkelaitoksen ja Lääkehoidon kehittämiskeskus Rohdon tehtävät sekä lääkehuoltoon liittyviltä osin TEO:n ja STTV:n pohjalta perustettavan uuden Sosiaali- ja terveysalan lupa- ja valvontaviraston sekä Stakesin ja Kansanterveyslaitoksen pohjalta perustettavan Terveyden- ja hyvinvoinnin laitoksen tehtäviä. 

Perustettavassa keskuksessa otetaan huomioon lääkevalvonnan ja lääketurvallisuuden lisäksi väestön tehokkaan, turvallisen ja taloudellisen lääkehoidon edistäminen. Yhdistämällä pirstaleiset lääkeasiat samaan yksikköön saadaan synergiaetuja sekä luodaan uutta. Uuden lääkehuollon keskuksen on tarkoitus aloittaa toimintansa syksyllä 2009. 

Uudistuksella lääkkeisiin liittyvä osaaminen saadaan nykyistä paremmin osaksi sosiaali- ja terveydenhuollon palvelujärjestelmää. Lääkealan keskuksen on tarkoitus vastata lääkehuollon ja lääkejakelun yleisestä kehittämisestä mukaan lukien apteekkitoiminnan kehittäminen. Keskus vastaisi lääkehoidon kokonais- ja kustannusvaikuttavuuden arvioinnin koordinoinnista sekä lääkekulutuksen seurannasta, tilastoinnista ja tutkimuksesta. Lääkealan keskus vastaisi  myös lääkkeiden myyntilupatehtävistä. Nykyisestä Lääkelaitoksesta on tarkoitus siirtää apteekkiluvat, veripalvelulaitosluvat, kudosluvat sekä lääkinnällisten laitteiden valvonta uuteen Sosiaali- ja terveysalan lupa- ja valvontavirastoon. 

Hallituksen linjausten mukaisesti alueellistamisen pääpaino on Itä- ja Pohjois-Suomessa. Uuden keskuksen sijoituspaikasta tehdään alueellistamisselvitys, jossa sijoitusvaihtoehtoina ovat Kuopio tai Oulu. Molemmissa kaupungeissa on lääkealan osaamista.  

Lääkkeiden hintalautakunnan (Hila) asema selvitetään. Samoin selvitetään GLP-toimintaan ja rokotteiden lupa-, hallinto-, valvonta-, tutkimus- ja kehittämistehtäviin liittyvät kysymykset.

Projektin aikana turvataan lakisääteiset tehtävät sekä huolehditaan yt-menettelystä ja sidosryhmien informoinnista.

	

Organisointi	
	Projektissa on ohjausryhmä ja projektiryhmä. Sosiaali- ja terveysministeriö asettaa selvityshenkilön tekemään alueellistamisselvitystä. Selvityshenkilön tukena toimii taustaryhmä. 
Projekti voi kuulla asiantuntijoita ja ministeriö voi hankkia erikseen asiantuntijaosaamista projektin tueksi. 	

Tehtävä		Ohjausryhmä
	
		Ohjausryhmän tehtävänä on johtaa muutosprosessia.  Ohjausryhmä linjaa lääkealan keskuksen strategian, organisaation ja johtamisjärjestelmän sekä tekee linjaukset siirtyvistä tehtävistä. Ohjausryhmä varmistaa, että henkilöstö saa riittävän informaation hankkeesta. Ohjausryhmä voi asettaa projektiryhmälle alaryhmiä sekä yhdistää ja lakkauttaa niitä.

Puheenjohtaja:
Terttu Savolainen, valtiosihteeri, sosiaali- ja terveysministeriö

Jäsenet:
Kari Välimäki, kansliapäällikkö, sosiaali- ja terveysministeriö
Jaana Koski, osastopäällikkö, sosiaali- ja terveysministeriö
Raimo Ikonen, osastopäällikkö, sosiaali- ja terveysministeriö
Tarmo Pukkila, osastopäällikkö, sosiaali- ja terveysministeriö
Päivi Sillanaukee, osastopäällikkö, sosiaali- ja terveysministeriö
Tapani Melkas, johtaja, sosiaali- ja terveysministeriö 
Eeva Larjomaa, viestintäjohtaja, sosiaali- ja terveysministeriö
Hannes Wahlroos, ylijohtaja, Lääkelaitos
Taina Mäntyranta, johtaja, Lääkehoidon kehittämiskeskus Rohto
Jukka Männistö, ylijohtaja, Terveydenhuollon oikeusturvakeskus
Juhani Eskola, ylijohtaja, Kansanterveyslaitos
Heikki Pärnänen, neuvottelupäällikkö, Suomen Lääkäriliitto/JUKO ry (varajäsen Sinikka Olander, sopimusasiantuntija, Palkansaajajärjestö Pardia ry) 

Ohjausryhmä kuulee keskeisiä sidosryhmiä muun muassa strategisista tavoitteista ja organisaatiosta. Ohjausryhmä voi nimetä pysyviä asiantuntijoita työn aikana. 

Ohjausryhmä voi nimetä kaksi sihteeriä.

		Projektiryhmä
	
Tehtävä		Projektiryhmän tehtävänä on ohjata ja koordinoida uudistusta ohjausryhmän alaisuudessa, muun muassa huolehtia strategian, organisaation ja johtamisjärjestelmän valmistelusta. Projektiryhmä valmistelee asiat ohjausryhmän kokouksiin ja varmistaa omalta osaltaan, että henkilöstö saa riittävän informaation muutoshankkeesta. 

Puheenjohtaja:
Päivi Sillanaukee, osastopäällikkö, ylijohtaja, sosiaali- ja terveysministeriö

Jäsenet:
Marja-Liisa Partanen, apulaisosastopäällikkö, sosiaali- ja terveysministeriö 
Sinikka Rajaniemi, johtaja, Hila, sosiaali- ja terveysministeriö 
Anja Kairisalo, johtaja, sosiaali- ja terveysministeriö
Liisa Perttula, hallitusneuvos, sosiaali- ja terveysministeriö 
Mikko Paunio, ylilääkäri, sosiaali- ja terveysministeriö
Erkki Palva, osastopäällikkö, Lääkelaitos
Risto Mäkinen, varajohtaja, Lääkehoidon kehittämiskeskus Rohto
Annika Kutilainen, osastopäällikkö, Sosiaali- ja terveydenhuollon tuotevalvontakeskus
Lauri Vuorenkoski, erikoistutkija, Sosiaali- ja terveysalan tutkimus- ja kehittämiskeskus
Sami Matikainen, sopimustoimitsija, Julkisten ja hyvinvointialojen liitto JHL ry
Sinikka Olander, sopimusasiantuntija, Palkansaajajärjestö Pardia ry
Inka Puumalainen, puheenjohtaja, Suomen Farmasialiitto / JUKO ry
Katja Lindgren-Äimänen, tiedottaja, Lääkelaitos 

Projektiryhmän alaisuuteen voidaan perustaa tarpeen mukaan alaryhmiä, joiden jäsenistä ja tarkemmista tehtävistä päättää ohjausryhmä. Projektiryhmä voi nimetä pysyviä asiantuntijoita työn aikana. 

Projektiryhmä voi nimetä kaksi sihteeriä.	

		Selvityshenkilö

Liisa Turakka, FaT, professori, emerita
	
		Alueellistamisselvityksen taustaryhmä

Tehtävä		
Taustaryhmän tehtävänä on toimia alueellistamisselvitystä valmistelevan selvityshenkilön tukena ja ohjata selvityshenkilön työtä. Selvityshenkilön tulee esittää peruslinjauksensa 15.10.2008 mennessä ja jättää loppuraporttinsa sosiaali- ja terveysministeriölle 30.11.2008 mennessä. 

Puheenjohtaja:
Raimo Ikonen, osastopäällikkö, ylijohtaja, sosiaali- ja terveysministeriö

Jäsenet:
Timo Aronkytö, ylilääkäri, sosiaali- ja terveysministeriö
Jaana Koski, osastopäällikkö, sosiaali- ja terveysministeriö 
Riitta Ahonen, professori, Kuopion yliopisto 
Marja Airaksinen, professori, Helsingin yliopisto
Heikki Ruskoaho, 2.vararehtori, Oulun yliopisto 
Ilpo Takanen, neuvotteleva virkamies, valtiovarainministeriö
Pekka Kurki, osastopäällikkö, Lääkelaitos
Tapani Vuola, ylilääkäri, Lääkelaitos, henkilöstön edustaja
 
Sihteeri:
Ralf Ekebom, neuvotteleva virkamies, sosiaali- ja terveysministeriö

	
Kustannukset ja rahoitus
	
	Projektityö tehdään virkatyönä. Projektin menot ja selvitysmiehen palkkio maksetaan valtion talousarvion momentilta 33.01.01.	

	

Sosiaali- ja terveysministeri	

Liisa Hyssälä	

	Hallitussihteeri	Anne Koskela

	

LIITTEET 	

JAKELU	
	Päätöksessä mainitut	

TIEDOKSI
               	
	Peruspalveluministeri Paula Risikko
Kansliapäällikkö Kari Välimäki
Valtiosihteeri Terttu Savolainen
Valtiosihteeri Ilkka Oksala
Erityisavustaja Marja Tallavaara
Erityisavustaja Anna Manner-Raappana
Lääkelaitos
Lääkehoidon kehittämiskeskus Rohto
TEO
STTV 
KTL
Stakes 
JUKO ry
Julkisten ja hyvinvointialojen liitto JHL ry
Palkansaajajärjestö Pardia ry
STM/ STO
STM/ HTO
STM/ HAO
STM/ VAO
STM/ VIE
STM/ HILA
STM/HARE
STM/Kirjaamo